recursal/SuperWikiNEXT-32B huggingface dataset:
| Teáceas |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Ericales |
| Familia: | TheaceaeD.Don |

 |
| Xéneros |
| Véxase no texto |

**Theaceae**, as **Teáceas,** son unha familia de plantas con flores pertencente á orde Ericales. É orixinaria de países subtropicais e intertropicais de América e Asia. A esta familia pertencen plantas tan coñecidas coma as camelias ou as plantas do té.

Descrición
----------

Son arbustos ou árbores, xeralmente sempreverdes; plantas hermafroditas, dioicas ou xinodioicas. Follas simples, coriáceas, alternas e perennes (folla lauroide). Flores solitarias, actinomorfas, con dúas envoltas (ás veces helicoidais); Cáliz con 5 - 7 sépalos ceibos; corola con polo menos 5 pétalos carnosos (con tendencia á soldadura); androceo con numerosos estames helicoidalmente dispostos (en *Camellia*, androceo espirulado), ás veces soldados á corola; xineceo con 2 - 5 carpelos fechados; froito xeral en cápsula (ás veces drupáceo).

Tribos
------

Divídese nas tribos a seguir:

* Gordonieae
* Stewartieae
* Theeae

Xéneros
-------

Relación de xénero segundo APWeb:

|  |  |  |
| --- | --- | --- |
| * *Apterosperma*
* *Camellia*
* *Dankia*
* *Franklinia*
* *Gordonia*
 | * *Laplacea*
* *Pyrenaria*
* *Schima*
* *Stuartia*
* *Tutcheria*
 | * *Visnea*
 |

Notas
-----

1. ↑  *Theaceae* en APWeb

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Theaceae*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Theaceae***  |

|  |  |
| --- | --- |
| Control de autoridades | 
* Wd: Q156574
* AAT: 300400498
* BNCF: 9876
* BNE: XX557582
* BNF: 122539888
* BRE: 4679664
* GEC: 0145168
* GND: 4575186-9
* LCCN: sh85134520
* MAG: 2780068710

 |

|  |  |
| --- | --- |
| Identificadores taxonómicos | 
* APNI: 54530
* EOL: 4446
* EPPO: 1THEF
* FNA: 10882
* FoC: 10882
* Fossilworks: 54709
* GBIF: 3189597
* iNaturalist: 71645
* IPNI: 30000791-2
* IRMNG: 119545
* ITIS: 21371
* NBN: NHMSYS0020824576
* NCBI: 27065
* POWO: ID
* Tela Botanica: 101007
* Tropicos: 42000087

 |

|  |  |
| --- | --- |
| Identificadores | 
* MeSH: D028242

 |
**The Yummy Fur** foi unha banda escocesa de indie rock de Glasgow, formanda no ano 1992 e separada en 1999. O grupo estaba composto polo cantante principal e guitarrista John McKeown e unha formación cambiante de músicos. O seu nome está collido do cómic *Yummy Fur* de Chester Brown.

Tras deixar a banda en 1997, Lawrence Worthington tocaría a batería en The Male Nurse e en Country Teasers, unha banda de art punk influenciada por The Fall.

Tres futuros membros da exitosa banda de indie rock Franz Ferdinand tocaron en The Yummy Fur. O batería Paul Thomson, que se uniu ao grupo en 1997, e o multiinstrumentista Alex Kapranos Huntley, que se uniu en 1998, foron membros fundadores de Franz Ferdinand, e Dino Bardot uniríase como guitarrista a Franz Ferdinand en 2017 para substituír a Nick McCarthy.

O teclista Mark Gibbons suicidouse no ano 1999.

A banda foi eloxiada polo DJ e presentador John Peel da BBC Radio 1, gravando dúas Peel Sessions en 1995 e 1998.

O 23 de novembro de 2009 anunciouse que McKeown e Thomson reunirían a The Yummy Fur para unha breve xira polos Estados Unidos en xaneiro de 2010 para promocionar un disco de grandes éxitos. Un novo informe de *NME* confirmou a participación do guitarrista de Brian MacDougall.

Discografía
-----------

### Álbums

| Álbum | Ano | Selo |
| --- | --- | --- |
| *Night Club* | 1996 | Guided Missile |
| *Sexy World* | 1998 | Guided Missile |

Notas
-----

1. ↑  ObscureSound (2007-06-13). "1990s (the band, not the decade) -- Obscure Sound". *www.obscuresound.com* (en inglés). Consultado o 2019-11-23.
2. ↑  "BBC - Radio 1 - Keeping It Peel - Yummy Fur". *www.bbc.co.uk*. Consultado o 2019-11-23.
3. ↑  "Yummy Fur Reunite for First U.S. Tour". *Pitchfork* (en inglés). Consultado o 2019-11-23.
4. ↑  Wilkinson, Matt (2009-11-24). "Franz Ferdinand-featuring The Yummy Fur reuniting". *NME* (en inglés). Consultado o 2019-11-23.

Véxase tamén
------------

### Ligazóns externas

* Páxina da bandaArquivado 14 de agosto de 2020 en Wayback Machine.

|  |  |
| --- | --- |
| Control de autoridades | 
* Wd: Q4053500
* AllMusic: mn0001897176
* Discogs: 292413
* MusicBrainz: ID
* Songkick: 4332

 |
Para outras páxinas con títulos homónimos véxase: Teeteto (homónimos).
***Teeteto*** ou ***Theaetetus*** é un cráter de impacto lunar localizado ao sueste do cráter Cassini, cerca do límite oriental do *Mare Imbrium*.

Sitúase ao oeste dos *Montes Caucasus*, que forman a ribeira do *mare*. Ao suroeste encóntrase o prominente cráter *Aristillus*. O epónimo recorda a Teeteto, matemático da Antiga Grecia e interlocutor de Sócrates nos diálogos de Platón *Teeteto* e *Sofista.*

O bordo de *Theaetetus* ten unha característica forma poligonal arredonda nos vértices. Hai un terraplén baixo cun pequeno ascenso no leito do cráter, ao nordeste do punto medio. O interior non ten ningunha característica salientábel.

Observáronse no pasado algúns fenómenos lunares transitorios no cráter. En 1902 observouse a formación dunha pequena e breve nube branca nas inmediacións do cráter. Outros observadores, entre os que están Patrick Moore e W. H. Pickering sinalaron a aparición doutros fenómenos no cráter.

Notas
-----

1. ↑  Blue, Jennifer (2007). "Gazetteer of Planetary Nomenclature". United States Geological Survey (USGS). Consultado o 26/12/2012..
2. ↑  Cocks, Elijah E. e Cocks, Josiah C. (1995). *Who's Who on the Moon: A Biographical Dictionary of Lunar Nomenclature*. Tudor Publishers. ISBN 0-936389-27-3.
3. ↑  Andersson, L. E. e Whitaker, E. A. (1982). *NASA Catalogue of Lunar Nomenclature*. NASA RP-1097.
4. ↑  Webb, Rev. T. W. (1962). *Celestial Objects for Common Telescopes* (6th ed.). Dover. ISBN 0-486-20917-2.
O **Tomiño Fútbol Club** é un club de fútbol de Tomiño. Compite na Segunda Autonómica de Galicia, e xoga no campo do Alivio.

Historia
--------

O club foi fundado o 19 de maio de 1934. Pouco despois comezaron as obras para a construción do campo de San Benito, actual campo municipal do Alivio. Trala chegada da guerra civil española, o equipo volveu retomar actividade no ano 1944. Participou nas ligas do Baixo Miño - Val Miñor, mais entre 1960 e 1962 os equipos do Baixo Miño abandonaron a competición. En 1963 regresaron á liga e venceron o seu primeiro torneo oficial. Amais, nesa época xogaron varias eliminatorias da copa comarcal.

A finais da década de 1960 a Federación Galega de Fútbol organizou unha nova competición con dous grupos con maior cantidade de participantes, as liga de primeira e segunda división comarcal. O equipo consolidouse na primeira comarcal a comezos da década de 1980. Anos despois o Tomiño FC gañou a Copa de Galicia e acadou o ascenso a Rexional Preferente. Chegou a disputar a fase de ascenso a terceira división en Burela.

Na década de 1990 o Tomiño FC reforzou as categorías inferiores, e o equipo xuvenil chegou a xogar na Primeira Provincial. Estes reforzos viron a súa recompensa ao acadar de novo o ascenso a rexional preferente con xogadores chegados da canteira. Porén, logo de cinco tempadas consecutivas en rexional preferente, o equipo descendeu até terceira rexional.

Datos do club
-------------

### Historial na liga

| **Tempada** | **Categoría** | **Posto** |
| --- | --- | --- |
| 2004/05 | Rex. Pref. | 11º |
| 2005/06 | Rex. Pref. | 15º |
| 2006/07 | Preferente | 10º |
| 2007/08 | Preferente | 9º |
| 2008/09 | Preferente | 14º |
| 2009/10 | Preferente | 18º |
| 2010/11 | 1ª Autonómica | 1º |
| 2011/12 | Preferente | 18º |
| 2012/13 | 1ª Autonómica | 17º |
| 2013/14 | 2ª Autonómica | 12º |
| 2014/15 | 2º Autonomica | 16º |
| 2015/16 | 3º Galicia | 1º |

Palmarés
--------

* **Copa Galicia (2)**: 1987/88, 1988/89

Véxase tamén
------------

### Ligazóns externas

* Páxina oficial do club
**Tommy Gun Records** é unha compañía discográfica independente fundada en Buenos Aires, Arxentina, polo produtor discográfico e realizador artístico Alejandro Taranto, no ano 1991, tras a súa longa traxectoria como axente de bandas como Riff, Los Abuelos De La Nada, GIT, Los Fabulosos Cadillacs ou Los Guarros durante a década dos 80.

O seu catálogo, que se expande xa vinte anos, inclúe a artistas do pau de Massacre, A.N.I.M.A.L. Zumbadores, Nonpalidece, Luciano Jr. (ex-percusionista dos Cadillacs), Los Grillos...

Bandas que publicaron con Tommy Gun Records
-------------------------------------------

* Asesinos Cereales
* Attaque 77
* Daniel Tellis
* Don Adams
* Hermética
* Historia del crimen
* Infierno 18
* La Araoz Band
* La Mississipi
* Letal
* Los Dados Vuelta
* Los Grillos
* Luciano Jr.
* Mandrágora
* Massacre
* Nonpalidece
* Pilsen
* Pork
* Timmy O´Tool
* Tristemente Celebres
* U.K. Subs
* Zumbadores

Véxase tamén
------------

* Tommy Gun Records

|  |  |
| --- | --- |
| Control de autoridades | 
* Wd: Q9088220
* MusicBrainz: ID

 |
**Tommaso di Maria Monterosato**, marqués de Monterosato, nado en Palermo o 27 de xuño de 1841 e finado na mesma cidade o 1 de marzo de 1927, foi un malacólogo italiano.

Traxectoria
-----------

Monterosato foi un distinguido estudoso dos moluscos do Mediterráneo, apreciado polos estudosos da malacoloxía de todo o mundo. Dada a súa reticencia á investigación de campo, recolleu unha cantidade considerable de exemplares para ser estudados en colaboración con outros estudosos. Durante as súas moitas viaxes por Italia e polo estranxeiro, mantivo moitos contactos con famosos malacólogos. A súa produción científica foi de considárabel importancia. Describiu numerosas especies novas, enumerou as cunchas mediterráneas e estudou os fósiles do monte Pellegrino.

En 1893 foi nomeado membro de Malacological Society of London.

Segundo o Rexistro Mundial de Especies Mariñas (WoRMS) nomeou 345 especies mariñas, moitas das cales hoxe son sinónimos.

Abreviatura
-----------

A abreviatura **Monterosato** emprégase para recoñecer a Tommaso di Maria Monterosato como autoridade na descrición e taxonomía en zooloxía.

Notas
-----

1. 1 2 3  Monterosato, Tommaso di Maria Allery en Shellers From the Past and the Present.

Véxase tamén
------------

### Liagazóns externas

* Reference summary for Monterosato, T. A. di 1874.

|  |  |
| --- | --- |
| Control de autoridades | 
* Wd: Q7819092
* WorldCat
* VIAF: 288981922
* GND: 119050013
* ISNI: 0000 0003 9449 3370
* LCCN: no2010140450
* NTA: 069841357
* SUDOC: 148950795

 |
O **Cartulario** ou **Tombo de Caaveiro** é un conxunto de documentos pertencentes ao Mosteiro de Caaveiro que se conservan na sección de Códices do Arquivo Histórico Nacional
co número 1439 B. Consta de 114 folios de pergamiño.

O *Tombo de Caaveiro* contén os seguintes documentos:

1. Un documento, datado en 936, de doazón de San Rosendo e outros frades de diversos bens ao mosteiro. Considerado erroneamente por algúns como acta fundacional do mosteiro de Caaveiro.
2. Documentos reais de privilexios e doazóns diversas ao mosteiro.
3. Documentos de carácter privado de distintos tipos: doazóns, compravendas, permutas, preitos, pactos, partillas etc. Constitúen a meirande parte do cartulario.

O documento máis antigo leva data de 10 de agosto de 714 e nel Bermudo, suposto rei de Galicia, doa ao mosteiro a vila de Bermui con todas as súas posesións e as igrexas de Santiago e San Xurxo. O documento datado máis moderno é do 8 de xullo de 1253 e corresponde a unha doazón ao mosteiro dunha herdanza en Maniños. Amais hai 12 documentos sen datar. Non hai documentación correspondente aos anos comprendidos entre o 937 e o 1062, probabelmente debido a un incendio que afectou ao arquivo, aínda que outra hipótese é a interrución temporal da vida monacal durante eses anos.

Véxase tamén
------------

### Ligazóns externas

* *El Tumbo de Caaveiro* (1ª parte) Arquivado 20 de decembro de 2018 en Wayback Machine. (por Fernández de Viana y Vieites, J. I. & González Balasch, Mª T & Pablos Ramírez, J. C. de) no nº 3 (1996) da revista *Cátedra* (Revista Eumesa de Estudios).
* Unha publicación posterior é *Pergamiños soltos do mosteiro de Caaveiro Arquivado 08 de xuño de 2013 en Wayback Machine.*, (polos dous primeiros autores) no nº 9 da mesma revista
**Victoriano Marcos Alonso**, nado en Ourense o 20 de outubro de 1903 e finado en México o 1 de xuño de 1958, foi un político e militar galego.

Traxectoria
-----------

Fillo de José Marcos. Empregado de Banca na sucursal do Banco de España de Ourense, onde colaborou en *La Zarpa*. Membro do Sindicato de Banca da UGT dende 1931. Despois trasladouse ao Banco de España en Santiago de Compostela, onde foi presidente do Centro Republicano Federal de Izquierda Gallega e redactor do seu órgano *Galicia Federal*. A finais de 1932 foi trasladado a Madrid.. Estivo exiliado na Unión Soviética pola súa participación na folga xeral revolucionaria de 1934. Regresou a Madrid en 1936 e ingresou no PSOE.

Co golpe de Estado do 18 de xullo de 1936 incorporouse ás Milicias, tomou o mando do batallón Largo Caballero, constituído o 2 de agosto, e participou na guerra co grao de maior. Durante a guerra pertenceu ao PCE. Ao rematar foi detido e condenado en Consello de Guerra celebrado en Alcalá de Henares en setembro de 1939, a 30 anos de prisión. Pasou polas cadeas de Alcalá de Henares (1939), Fuerte San Cristóbal de Pamplona (1940), Figueirido-Pontevedra (agosto de 1940 a xuño de 1943), Ourense (xuño a setembro de 1943) e Burgos, ata que en marzo de 1944 saíu en liberdade vixiada. Foi detido novamente en febreiro de 1945, pasando polas cadeas de Ourense e A Coruña. Saíu en liberdade provisional en xullo de 1946 marchando a Madrid, onde contactou coa organización socialista clandestina. En novembro de 1947 exiliouse en México. Pertenceu á Agrupación Socialista Española do PSOE. Morreu en 1958 en accidente de coche cando viaxaba a Puebla.

Notas
-----

1. ↑  *La Zarpa*, 21-11-1925, p. 6.
2. ↑  *El Pueblo Gallego*, 26-10-1932, p. 8.

Véxase tamén
------------

### Ligazóns externas

* 

* Victoriano Marcos na páxina web *Nomes e Voces*.

|  |  |
| --- | --- |
| Control de autoridades | 
* Wd: Q20534400
* DSBE: marcos-alonso-victoriano

 |
**Victòria Peña i Nicolau**, nada en Palma o 28 de marzo de 1827 e finada en Barcelona en 1898, tamén coñecida como **Victòria Penya de Amer**, foi unha poeta mallorquina. Era irmá de Pere de Alcàntara Peña i Nicolau, e estivo casada co poeta Miquel Victorià Amer.

Traxectoria
-----------

Durante a súa mocidade estudou autores relixiosos como santa Teresa, frei Luís de León e frei Luís de Granada. Empezou a escribir de moza cun grupo que editaba a revista *O Cadro de persoal*, onde coñeceu Miquel Amer, con quen casaría e trasladaríase a Barcelona en 1859, posto que o marido foi nomeado administrador do Ferrocarril norteño.

A participación de Amer na fundación e mantemento dos Xogos Florais de Barcelona facilitou a participación de Vitoria en certames poéticos. Obtivo un accéssit o 1859 con *Anyorança* e foi premiada aínda en varias ocasións (1865 por *Amor de mare*, 1873 por *Unha visita a ma pàtria*, 1880 por Joventut perduda e 1883 polo meu niu). A gran participación de Vitoria Pena en numerosos certames provocou mesmo as críticas de persoas por exemplo Miquel dos Sants Oliver. Francesc Matheu recolleu gran parte da súa poesía o 1909, despois de morrer a escritora, nun libro editado en Barcelona, Poesies de Victòria Penya d'Amer. Morreu en Barcelona en 1898.

Notas
-----

1. ↑  "Victòria Peña i Nicolau". *www.enciclopedia.cat* (en catalán). Consultado o 2017-03-25.
2. ↑  Digital, La Vanguardia. "Edición del martes". *hemeroteca.lavanguardia.com* (en castelán). Consultado o 2017-03-25.
3. ↑  "Victòria Penya Nicolau (Victòria Penya d'Amer)". *Diccionari biogràfic de dones*. Consultado o 2017-03-25.
4. 1 2  Júlia (2017-03-25). "Victòria Penya i Nicolau (1827-1898)". *Trébol Atzur*. Consultado o 2017-03-25.

Véxase tamén
------------

### Ligazóns externas

* Biografía en catalán
* Biografía en castelán

|  |  |
| --- | --- |
| Control de autoridades | 
* Wd: Q11954706
* WorldCat
* VIAF: 304494016
* BNE: XX1461197
* GEC: 0049864
* IMSLP: ID

 |
| TyrannosauroideaRango fósil: Xurásico medio – Cretáceo superior |
| --- |
| *Albertosaurus* |
| Estado de conservación |
| Extinto (fósil) |
| Clasificación científica |
| 

|  |  |
| --- | --- |
| Clase: | Sauropsida |
| Superorde: | Dinosauria |
| Orde: | Saurischia |
| Suborde: | Theropoda |
| (sen clasif.): | Coelurosauria |
| Superfamilia: | **Tyrannosauroidea**Osborn, 1905 |

 |
| Familias e xéneros |
| Ver o texto |
| Sinonimia |
| * Deinodontoidea Cope, 1866
* Coeluroidea ?Marsh, 1881
 |

Os ***Tyrannosauroidea*** son unha superfamilia de dinosauros terópodos coelosauros, formada pola familia dos Tyrannosauridae e os seus parentes máis basais. Os Tyrannosauroidea viviron no supercontinente de Laurasia a partir do período Xurásico. A finais do Cretáceo xa eran os depredadores de grande envergadura dominantes no hemisferio norte, culminando no xigantesco *Tyrannosaurus rex*. Atopáronse restos fósiles de Tyrannosauroidea no que hoxe en día son os continentes de América do Norte, Europa, Asia e posiblemente Australia.

Eran carnívoros bípedes, como a maioría de terópodos, e caracterizábanse por numerosos caracteres óseos, especialmente do cranio e a pelve. Ó comezo, eran uns depredadores pequenos dotados duns brazos longos con tres dedos. Os xéneros do Cretáceo superior acadaron unha medida moito máis grande, incluíndo algúns dos meirandes depredadores terrestres que xamais existiron, pero a maioría de xéneros tardíos tiñan brazos relativamente pequenos con só dous dedos.

|  |  |
| --- | --- |
| Control de autoridades | 
* Wd: Q131396
* MAG: 2779913199

 |

|  |  |
| --- | --- |
| Identificadores taxonómicos | 
* EOL: 42332925
* Fossilworks: 58837

 |
A **toxoplasmose** é unha enfermidade infecciosa ocasionada polo protozoo Toxoplasma gondii, un parasito intracelular obrigado. A toxoplasmose pode causar infeccións leves e asintomáticas, así como infeccións mortais que afectan maiormente ao feto, ocasionando a chamada toxoplasmose conxénita. Tamén pode revestir gravidade cando afecta a inmunodeprimidos como infectados polo VIH sen tratamento antiretroviral efectivo.
Considérase a enfermidade como unha zoonose, o cal significa que, de modo habitual, transmítese desde os animaies aos seres humanos a través de diferentes vías de contaxio, sendo os hospedadores definitivos o gato e outras seis especies de felinos.

As medidas de prevención son particularmente importantes nas mulleres embarazadas e consisten en normas xerais de hixiene para evitar a transmisión por alimentos ou auga contaminada, non consumir carne crúa ou mal cociñada e evitar o contacto con feces de gato.

Historia
--------

Foi demostrado por primeira vez en 1908 por Nicolle e Manceaux en roedores do norte de África e, no mesmo ano, por Splendore no Brasil; demostrouse definitivamente que o toxoplasma producía unha enfermidade no ser humano en 1939 cando Wolfe, Cosen e Paine describiron varios casos de encefalomielitis neonatal fatal causados por infeccións conxénitas deste parasito. Pouco despois atopáronse varios casos dunha infección adquirida, pero o parasito despertou interese só como axente causal dunha enfermidade conxénita rara. A capacidade patóxena do parasito fíxose máis evidente coas descricións case simultáneas de probas cutáneas, de fixación de complemento e de tinción, e posteriormente, doutras probas diagnósticas. Estas probas empregáronse dabondo para demostrar que Toxoplasma frecuentemente infecta o ser humano e os animais, e que a toxoplasmose conxénita é só unha manifestación illada da variedade de manifestacións dunha enfermidade relativamente común.

Notas
-----

1. ↑  Farreras Rozman: Medicina Interna, duodécima edición, 1992, ISBN 84-7592-439-5
2. ↑  Harrison et. al. (1973). *Medicina Interna* (en Castelan) (4ª ed.). Mexico: Fournier.

|  |  |
| --- | --- |
| Control de autoridades | 
* Wd: Q154878
* BNCF: 25131
* EBID: ID
* GEC: 0147160
* JSTOR: toxoplasmosis
* NDL: 00573190

 |

|  |  |
| --- | --- |
| Identificadores taxonómicos | 
* ISC: 96496

 |

|  |  |
| --- | --- |
| Identificadores | 
* DiseasesDB: 13208
* DOID: DOID:9965
* eMedicine: 229969
* KEGG: H00435
* MedlinePlus: 000637
* MeSH: D014123
* MeSH: C01.610.752.250.800
* NCIt: C3418
* Patientplus: toxoplasmosis
* UMLS: C0040558

 |
| *Tuojiangosaurus*Rango fósil: Xurásico superior |
| --- |
| Esqueleto no Museo de Historia Natural de Londres. |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Reptilia |
| Superorde: | Dinosauria |
| Orde: | Ornithischia |
| Suborde: | Thyreophora |
| Infraorde: | Stegosauria |
| Familia: | Stegosauridae |
| Subfamilia: | Stegosaurinae |
| Xénero: | *Tuojiangosaurus*Dong, Li, Zhou, Zhang, 1977 |

 |
| Especie tipo |
| '**Tuojiangosaurus multispinus'**Dong, Li, Zhou, Zhang, 1977 |

***Tuojiangosaurus*** (lat. "réptil de Tuojiang") é un xénero representado por unha única especie de dinosauro tireóforo estegosáurido, que viviu a finais do período Xurásico, hai aproximadamente 157 e 152 millóns de anos, no Oxfordiense Kimmeridgiense, no que hoxe é Asia. Recobrado da Formación Shangshaximiao na provincia de Sichuan, na China.*Tuojiangosaurus* era bastante semellante ó *Stegosaurus* no seu aspecto e nos seus hábitos alimenticios. Medía uns 7 metros de longo, 2 de alto e pesaba arredor de 4 toneladas. Tiña quince pares de placas puntiagudas e estreitas ó longo do dorso, dende o pescozo até o extremo superior da cola. As placas máis longas crecían sobre as súas cadeiras. No extremo da súa curta cola tiña dous pares de afiadas e longas espiñas; unha característica tamén presente no *Stegosaurus*.

A especie tipo e única coñecida *T. multispinus* foi nomeada en 1977, exactamente 100 anos despois de *Stegosaurus*, a partir de dous exemplares. Un destes ten máis da metade do esqueleto completo. Como *Kentrosaurus*, *Tuojiangosaurus* tiña dúas filas de placas ó longo das costas, que chegaron a ser máis altas sobre a rexión da cadeira. Tamén tiña dúas púas a cada lado do extremo da cola, inseridas aproximadamente a 45 graos. Nos estegosáuridos, este arranxo do punto coñeceuse informalmente como "thagomizer". Tamén tiña a testa estreita típica, o corpo robusto, e os dentes baixos como outros estegosáuridos. Porque carecía das altas espiñas dorsais para a inserción de músculos atopado nas vértebras do *Stegosaurus*, probablemente non podía alzarse sobre as súas patas traseiras. Isto suxire que comería a vexetación baixa, próxima do chan.

Notas
-----

1. ↑  Palmer, D. ed. (1999). *The Marshall Illustrated Encyclopedia of Dinosaurs and Prehistoric Animals*. Londres: Marshall Editions. ISBN 1-84028-152-9.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Tuojiangosaurus Modificar a ligazón no Wikidata*** |

### Bibliografía

* Dong Zhiming (1988). *Dinosaurs from China*. China Ocean Press, Beijing & British Museum (Natural History). ISBN 0-565-01073-5.
* Dong Zhiming (1992). *Dinosaurian Faunas of China*. China Ocean Press, Beijing. ISBN 3-540-52084-8.

|  |  |
| --- | --- |
| Control de autoridades | 
* Wd: Q131098
* EBID: ID
* MAG: 2776373562

 |

|  |  |
| --- | --- |
| Identificadores taxonómicos | 
* Fossilworks: 38806
* GBIF: 4823120
* IRMNG: 1021864

 |
O territorio de Tummanna ao norte de Anatolia.
**Tummanna** foi unha extensa rexión da costa do mar Negro entre a rexión de Pala e o corazón do país dos kaskas, correspondente ao clásico Ponto, mencionada nas inscricións hititas. Dominada polos kaskas no século XIV a.C. foi conquistada polo rei Suppiluliumas I durante as súas expedicións contra os kaskas, na primeira parte do seu reinado antes de 1340 a.C. e a rexión foi fortificada. Na parte final do seu reinado, sobre 1330 a.C. tivo que volver, polo menos á zona da comarca do monte **Kasu** (Kaššu), e de alí contra unha cidade cuxo nome conservamos incompleto (...naggara), onde xa estivera na súa primeira campaña, o que quere dicir que os kaskas volveran ocupala, polo menos parcialmente.

Sobre o 1300 a.C. foi integrada no Reino vasalo de Hakpis, creado por Muwatallis II para o seu irmán Hattusilis, e do que formou a parte centro-occidental (tiña aínda ao oeste a rexión de Pala). Mursilis III separouna deste reino e incorporouna aos seus dominios, o que foi un dos antecedentes que provocou a guerra civil na que foi derrubado por Hattusilis, rei de Hakpis.

Véxase tamén
------------

### Outros artigos

* Lista de rexións hititas históricas
**Une Seule Nuit** ("Unha soa noite" en francés), tamén chamado **L'Hymne de la victoire** ou **Ditanyè**, é o himno nacional de Burkina Faso. Escrito por Thomas Sankara, expresidente do país, é o himno oficial do país desde 1984, cando o Alto Volta se tornou Burkina Faso. A música é de autoría descoñecida.

Letra en francés
----------------

Contre la férule humiliante il y a déjà mille ans,   

La rapacité venue de loin les asservir il y a cent ans.  

Contre la cynique malice métamorphosée  

En néocolonialisme et ses petits servants locaux  

Beaucoup flanchèrent et certains résistèrent.  

Mais les échecs, les succès, la sueur, le sang  

Ont fortifié notre peuple courageux et fertilisé sa lutte héroïque.

Coro:  

Et une seule nuit a rassemblée en elle  

L'histoire de tout un peuple.  

Et une seule nuit a déclenché sa marche triomphale  

Vers l'horizon du bonheur.  

Une seule nuit a réconcilié notre peuple  

Avec tous les peuples du monde,  

A la conquête de la liberté et du progrès  

La patrie ou la mort, nous vaincrons.

Nourris à la source vive de la Révolution.  

Les engagés volontaires de la liberté et de la paix  

Dans l'énergie nocturne et salutaire du 4 août  

N'avaient pas que les armes à la main, mais aussi et surtout  

La flamme au coeur pour legitimement libérer  

Le Faso à jamais des fers de tous ceux qui  

Çà et, là en poluaient l'âme sacrée de l'indépendance, de la souveraineté.

Coro

Et séant désormais en sa dignité recouvrée  

L'amour et l'honneur en partage avec l'humanité,  

Le peuple du Burkina chante un hymne à la victoire,  

A la gloire du travail libérateur, émancipateur.  

A bas l'explotation de l'homme par l'homme!  

Hé en avant pour le bonheur de tout homme,  

Par tous les hommes aujourd'hui et demain, par tous les hommes ici et pour toujours!

Coro

Révolution populaire notre sève nourricière.  

Maternité immortelle du progrès à visage d'homme.  

Foyer éternel de démocratie consensuelle,  

Où enfin l'identité nationale a droit de cité,  

Où pour toujours l'injustice perd ses quartiers,  

Et où, des mains des bâtisseurs d'un monde radieux  

Mûrissent partout les moissons de væux patriotiques, brillent les soleils infins de joie.

Coro

|  |  |
| --- | --- |
| Control de autoridades | 
* Wd: Q464551
* MusicBrainz: ID

 |
Verbo transitivo.
-----------------

A **transitividade** é unha característica propia dalgúns verbos que lles confire a propiedade de poderen seleccionar un complemento directo, permitindo precisar o alcance do verbo.

Exemplos:

* ***Matar***. Sempre cómpre especificar que ou a quen se mata para completar a frase.
* ***Ter***. Sempre se ten algo ou a alguén, o verbo en si mesmo non precisa a acción.

Os verbos transitivos poden aparecer sen complemento directo, cando este está claramente determinado polo contexto ou nos casos de uso absoluto, é dicir, cando a acción expresada polo verbo é importante en si mesma.

Algúns verbos transitivos admiten voz pasiva.

Verbo intransitivo.
-------------------

Aqueles verbos que non poden seleccionar argumento ningún son chamados **intransitivos**.

Verbo ditransitivo.
-------------------

Un verbo ditransitivo sería aquel que selecciona dous argumentos. Un exemplo sería o daqueles verbos que levan Complemento Directo e Complemento Indirecto, ou dos que levan un Complemento Directo e máis un Predicativo do Complemento Directo.

|  |  |
| --- | --- |
| Control de autoridades | 
* Wd: Q830012
* GND: 4204861-8

 |
***Transmissions from the Satellite Heart*** é o sexto álbum da banda estadounidense de rock alternativo The Flaming Lips, publicado o 22 de xuño de 1993 a través do selo Warner Bros. Records. O seu cuarto tema, "She Don't Use Jelly", destaca por ter sido o primeiro éxito na radio do grupo, despois de que o seu vídeo aparecese no programa da MTV *Beavis and Butt-Head*, case un ano despois do lanzamento do disco. "Turn It On" foi un sinxelo que tamén colleitou un éxito moderado e tivo dous vídeos musicais distintos. O álbum marcou a marcha de Jonathan Donahue (a Mercury Rev) e de Nathan Roberts, e o ingreso do guitarrista Ronald Jones e do batería Steven Drozd.

O EP *Due to High Expectations... The Flaming Lips Are Providing Needles for Your Balloons* publicouse no ano seguinte para promocionar o álbum e contaba con versións ao vivo de "Chewin the Apple of Your Eye" e "Slow•Nerve•Action". A portada do EP é semellante á de *Transmissions from the Satellite Heart*.

Listaxe de cancións
-------------------

Todos os temas compostos por The Flaming Lips agás onde se indique. 

| N.º | Título | Duración |
| --- | --- | --- |
| 1. | "Turn It On"   | 4:39 |
| 2. | "Pilot Can at the Queer of God"   | 4:16 |
| 3. | "Oh My Pregnant Head (Labia in the Sunlight)"   | 4:06 |
| 4. | "She Don't Use Jelly"   | 3:40 |
| 5. | "Chewin the Apple of Your Eye"   | 3:52 |
| 6. | "Superhumans"   | 3:13 |
| 7. | "Be My Head"   | 3:15 |
| 8. | "Moth in the Incubator"   | 4:12 |
| 9. | "Plastic Jesus" (Ed Rush, George Cromarty) (listada como "★★★★★★★") | 2:18 |
| 10. | "When Yer Twenty Two"   | 3:34 |
| 11. | "Slow•Nerve•Action"   | 5:55 |

Notas
-----

1. ↑  Discogs (ed.). "The Flaming Lips ‎– Transmissions From The Satellite Heart". Consultado o 2 de xaneiro de 2018.

|  |  |
| --- | --- |
| Control de autoridades | 
* Wd: Q1091769
* Discogs: 114252
* MusicBrainz: ID

 |
A **Unión Liberal** foi un partido político español fundado en 1858 por Leopoldo O'Donnell coa intención de aglutinar en torno ó mesmo ós moderados non absolutistas e ós progresistas menos exaltados nun intento de ocupar o centro político da época, durante o reinado de Sabela II de España.

Historia e características
--------------------------

En novembro de 1858 constitúese oficialmente o partido, nun acto do teatro Novedades de Madrid, aínda que en decembro de 1854, Cánovas del Castillo pronunciou un discurso nas Cortes Constituíntes no que algúns historiadores ven anunciado o proxecto e incluso o nome da futura Unión Liberal. Pola súas características, que só se poden deducir da acción política cotiá, non era un partido de ideais, senón pragmático, que tiña por principios básicos conservar a monarquía como forma de goberno, pero alonxándoa das tentacións absolutistas, reformarndo a administración pública nun sentido centralista e ofrecendo certo grao de multipartidismo ós Moderados e Progesistas. Ademais, pretendía a reforma da lei de prensa -que non chegou a realizar- e o manteñemento dunha política económica de fortes investimentos públicos.

Tralas eleccións a Cortes do 20 de setembro de 1858, a Unión Liberal ocupou a maioría dos escanos, o que lle permitiu manterse no poder ata a revolución de 1868 e a chegada do Sexenio Democrático.

A Unión Liberal agrupábase en torno á personalidade de O'Donnell e á man férrea do seu Ministro de Gobernación, José Posada Herrera. Ó mesmo perteneceron tamén figuras como Eduardo Gasset Artime, Francisco Serrano Domínguez, Juan Manuel de Manzanedo, Juan Prim, Manuel Silvela ou Antonio Cánovas del Castillo. A orixe social dos seus membros era moi dispar: nobres, avogados, empresarios, comerciantes, banqueiros, militares e funcionarios. Para manter o control da opinión pública, a Unión Liberal sotíñase en xornais como *La Época*, *El Diario Español* e *La Correspondencia de España*.

Notas
-----

1. ↑  "19.15.5. La Unión Liberal." (en castelán). Arquivado dende o orixinal o 20 de febreiro de 2018.
2. ↑  Fuentes, Juan Francisco (2007). *El fin del Antiguo Régimen (1808-1868). Política y sociedad*.

Véxase tamén
------------

### Bibliografía

* Martínez Gallego, Francesc: *Conservar progresando: la Unión Liberal (1856-1868)*. Valencia, 2001. ISBN 84-95484-11-0

|  |  |
| --- | --- |
| Control de autoridades | 
* Wd: Q3047755
* WorldCat
* VIAF: 150092988
* EBID: ID
* GEC: 0068440

 |
**Ángel Rodríguez Vázquez**, nado en Viveiro o 30 de abril de 1924 e finado no mesmo concello o 31 de xaneiro de 2016, foi un profesor e político galego.

Traxectoria
-----------

Criouse en Valcarría. En xaneiro de 1936 marchou a Madrid onde permaneceu durante a guerra civil. Regresou a Valcarria onde entrou a traballar no complexo industrial Barro-Chavín. Estudou perito industrial. Despois integrouse na Escola de Mestría de Viveiro, onde exerceu 31 anos, e foi director. Foi elixido parlamentario pola provincia de Lugo nas primeiras eleccións autonómicas por UCD. Foille concedida a Medalla de Bronce de Galicia en 2000.

Notas
-----

1. ↑  Necrolóxica en *La Voz de Galicia*, 1-2-2016, p. 29.

Véxase tamén
------------

### Bibliografía

* Porteiro, Mª Xosé; Perozo, Xosé A. (1981). *Quen é quen no primeiro Parlamento Galego*. Vigo: Xerais. pp. 298–300. ISBN 84-7507-044-2.

### Ligazóns externas

* «La fábrica de Chavín marcó mi vida. Todo lo que fui lo aprendí allí»
Para outras páxinas con títulos homónimos véxase: Álvaro Someso.

**Álvaro Someso Salvadores**, nado na Coruña o 5 de novembro de 1936, é un político do PPdeG.

Traxectoria
-----------

Comerciante de profesión, Álvaro Someso acadou a acta de concelleiro na corporación municipal coruñesa dentro das filas de La Coruña Unida. unhas escisión coruñesista da UCD que tivo a Joaquín López Menéndez como líder. Mantívose durante catro anos na corporación, pero non repetiu na seguinte. Integrado xa no Partido Popular, participa nas eleccións xerais de 1989 ao Senado como suplente de Augusto César Lendoiro.

Este dimite en xuño de 1990, só uns meses despois, e Someso pasa a ocupar o seu asento. Someso sae ademais elixido en 1991 concelleiro pola Coruña, nas eleccións locais. Nos anos sucesivos Someso revalida os dous asentos, o da praza de María Pita e o do Senado, nas xerais de 1993, nas municipais de 1995, nas xerais de 1996 e nas municipais de 1999. Ese mesmo ano abandona o Senado ao remate da lexislatura e dous anos máis tarde, a media lexislatura, deixa o consistorio coruñés

Notas
-----

1. ↑  «Mi mayor frustración es que Lendoiro no haya sido alcalde de A Coruña» Arquivado 13 de marzo de 2016 en Wayback Machine. *La Voz de Galicia*, 15/10/2000.

Véxase tamén
------------

### Outros artigos

* Lista de senadores galegos desde a Transición

### Ligazóns externas

* Ficha no Senado
**Álvaro Rodríguez Eiras**, nado en Meira o 4 de abril de 1932, é un político e empresario galego.

Traxectoria
-----------

Con só 29 anos, en 1961 foi designado alcalde do concello de Meira, posto que ocupou ata 1966. Unha década máis tarde, en 1971 crea a empresa que leva o seu nome, Álvaro Rodríguez Eiras, SL, coñecida polo seu acrónimo Aresa, dedicada á venda de fertilizantes e outros produtos agrícolas.

En 1975 funda o Club Político de Lugo, unha organización encargada de dar a coñecer as distintas ideoloxías da transición; neses anos preside a Confederación de Empresarios provincial de Lugo, da que é precisamente o seu primeiro presidentes. En 1981 impulsa, xunto con outros, a creación da Confederación de Empresarios de Galicia (CEG). É o presidente da patronal galega dende 1981 ata 1982, cando foi substituído por Emilio Pérez Nieto.

|  |  |  |
| --- | --- | --- |
| Predecesor:**-** |  **Alcalde de Meira** 1961 - 1966 | Sucesor:**-** |
| Predecesor:**non tivo** |  **Presidente da CEG** 1982 - 1984 | Sucesor:**Emilio Pérez Nieto** |

Galardóns
---------

* Insignia de Ouro da Universidade de Santiago.

Notas
-----

1. ↑  A Confederación de Empresarios de Galicia réndelle homenaxe ao seu presidente fundador, Álvaro Rodríguez Eiras, no 30 aniversario da organización, nota de prensa de Vía Láctea Comunicación, 2/11/2011.
2. ↑  Historia Arquivado 26 de febreiro de 2013 en Wayback Machine. web de Aresa.
**Ángel Durán Villanovo**, nado en Feás (Cariño, daquela pertencente ao concello de Ortigueira) en 1859 e finado o 15 de marzo de 1939, foi un médico e empresario galego.

Traxectoria
-----------

Estudou Medicina na Universidade de Santiago de Compostela. Comezou a exercer como médico na súa vila natal. Doutorouse en Madrid en 1880, e puxo unha consulta na Coruña, no nº 113 da rúa de Santo André.

Como empresario investiu en negocios como unha fábrica téxtil de punto, que trasladou da Coruña a Viveiro. Tivo tamén serradoiros, muíños e unha central hidroeléctrica, primeiro para uso propio e despois para comercializar electricidade.

Foi un pioneiro dos novos medios de transporte. En 1878 adquiriu un velocípede para se mover polas parroquias da zona, considerado o o primeiro biciclo de Galicia. Vendeu o velocípede ao italiano Attilio Pontanari. En 1898 mercou o primeiro coche que houbo na Coruña, un Benz Viktoria chegado á cidade en barco e coñecido como "o coche do demo". Ángel Durán tivo tamén unha empresa de transporte de viaxeiros e outra de construción de vehículos.

Vida persoal
------------

Casou con Pilar Cao e foi pai de María del Pilar, Mercedes, Carmen, María Luisa, Angel, Antonio e Emilio Durán Cao. Foi antepasado do xurista Emilio Durán Corsanego.

Notas
-----

1. ↑  Necrolóxica en *La Voz de Galicia*, 15-3-1940, p. 4.
2. ↑  González Martín, X. (2007): *120 anos de ciclismo galego*. Vigo, Editorial Galaxia, páx. 12. ISBN 9788471541161
3. ↑  *La Voz de Galicia*, 8 de marzo de 1898.
**Ángel Aperribay Pita da Veiga**, nado na Coruña en 1885 e finado na mesma cidade o 15 de outubro de 1945, foi un avogado e político galego.

Traxectoria
-----------

Procedía dunha familia aristocrática orixinaria de Basauri que en 1805 veu a Galicia e ocuparon cargos na Real Audiencia do Reino de Galicia. Exerceu como avogado, dedicándose a recoller documentación da súa familia nas súas terras de Muxía, Laxe, Vimianzo, Ponteceso e Camariñas, papeis doados máis tarde pola súa familia á Xunta de Galicia. Foi presidente da Deputación da Coruña (1930-1931), elixido deputado como independente de dereitas pola provincia da Coruña nas eleccións xerais españolas de 1933, foi tamén presidente da *Cociña Económica* da Coruña de 1939 a 1943.

|  |  |  |
| --- | --- | --- |
| Predecesor:**Emilio Romay Montoto** |  **Presidente da deputación da Coruña** 1930 - 15 de xullo de 1931 | Sucesor:**Alfredo Somoza** |

Notas
-----

1. ↑  *La Voz de Galicia*, 16-10-1945, p. 4.
2. ↑  Grandío, E. (2004). "Os anos das xestoras. A Deputación da Coruña nos anos da II República". *Semata* (USC) (15): 459. ISSN 1137-9669.

Véxase tamén
------------

### Ligazóns externas

* Ficha no Congreso dos DeputadosArquivado 06 de marzo de 2016 en Wayback Machine.

|  |  |
| --- | --- |
| Control de autoridades | 
* Wd: Q11955785
* Arquivo Histórico de Deputados (1810-1977): 6990

 |
**Ángel Cobián Areal**, nado en Romai (Portas) en 1854 e finado en Pontevedra o 14 de maio de 1901, foi un médico e político galego.

Traxectoria
-----------

Estudou Medicina en Madrid. Desenvolveu un labor sanitario en Pontevedra, foi director médico do hospital de Pontevedra (1894), procurador médico do concello, médico encargado do servizo de hixiene, vogal da Xunta Provincial de Beneficencia, presidente do Colexio de Médicos de Pontevedra e inspector de Sanidade da provincia. Redactou o *Reglamento para el orden y gobierno del Hospital de Pontevedra* (1897) e o *Reglamento de Higiene especial* (1897), para controlar a prostitución.

Militante do Partido Conservador, foi nomeado alcalde de Pontevedra o 27 de xuño de 1891, permanecendo no cargo até 1893. Promoveu a construción dun novo hospital na cidade e unha campaña de vacinación fronte a varíola. Morreu o 14 de maio de 1901 de xeito repentino despois de enfermar gravemente.

Notas
-----

1. ↑  "Décimo aniversario del señor Ángel Cobián Areal". *La Correspondencia Gallega : diario de Pontevedra* (6364): 3. 13 de maio de 1911.
2. ↑  "Ángel Cobián Areal: pionero de los Rayos X y de la lucha contra la rabia y la peste en Galicia". *El Español* (en castelán). 25 de decembro de 2022.
3. ↑  *Gaceta de Galicia*, 2-7-1891, p. 2.
4. ↑  "La medicina avanzada de Ángel Cobián Areal". *Diario de Pontevedra* (en castelán). 2 de febreiro de 2020.

Véxase tamén
------------

### Ligazóns externas

* Fraga Vázquez, Xosé A. (2012). "Ángel Cobián Areal". *Álbum da Ciencia* do Consello da Cultura Galega.

|  |  |  |
| --- | --- | --- |
| Predecesor:**Inocencio Acevedo Caballero** |  **Alcalde de Pontevedra** 1891 - 1893 | Sucesor:**Víctor Mendoza Muñoz** |

|  |  |
| --- | --- |
| Control de autoridades | 
* Wd: Q20533204
* DBE: angel-cobian-areal

 |
**Ángel Colmeiro Laforet**, nado en Vigo o 18 de marzo de 1911, e finado no mesmo concello o 4 de novembro de 1978, foi un avogado e xuíz galego.

Traxectoria
-----------

Fillo de Manuel Colmeiro Rey e Ángela Laforet Cividanes. Fixo o Bacharelato no Instituto de Pontevedra. Estudou Dereito na Universidade de Santiago de Compostela, que rematou en 1931, e fixo o doutoramento na Universidade de Boloña. En 1936 aprobou as oposicións a Rexistrador da propiedade. Logo do golpe de Estado do 18 de xullo de 1936 foi oficial do Corpo Xurídico Militar e actuou como xuíz instrutor na causa 155/1937 contra 740 masóns de Galicia e Asturias. En 1940 foi nomeado rexistrador da propiedade de Guinea Española. En 1944 pasou a ocupar a praza de rexistrador en Vilafranca do Bierzo e en 1963 a de Santiago de Compostela.

Vida persoal
------------

Era irmán de José Carlos Colmeiro Laforet.

Notas
-----

1. ↑  *Arquivo Histórico da Universidade de Santiago de Compostela, Expedientes personales, Legajo 260*
2. ↑  *La Nueva España*. 22-11-1978, p. 24.
3. ↑  *El Pueblo Gallego*, 12-7-1936, p. 5.
4. ↑  *El Pueblo Gallego*, 28-11-1963, p. 2.

Véxase tamén
------------

### Ligazóns externas

* 75 anos da Lei de represión da masonería e o comunismo Arquivado 24 de setembro de 2019 en Wayback Machine.
Para outras páxinas con títulos homónimos véxase: Ángel Concheiro.

**Ángel Concheiro Coello**, coñecido como **Tito Concheiro**, nado en Ordes en 1966, é un arqueólogo galego.

Traxectoria
-----------

Fillo de Antonio Concheiro Carro e neto de Antonio Concheiro Iglesias. Licenciado en Prehistoria e Arqueoloxía pola Universidade de Santiago de Compostela. Desenvolveu intervencións arqueolóxicas por toda Galicia, dirixindo os proxectos de escavación e conservación no Castro do Achadizo (Boiro), Castros de Punta Neixón (Boiro), Castro de Baroña (Porto do Son), Castro das Barreiras (Vimianzo) e asentamento aberto de Valdamio (Os Riós). Foi arqueólogo da Deputación da Coruña. Os seus dous principais campos de actuación son a Idade de Ferro e o mundo dos gravados rupestres da Idade de Bronce, sobre os que ten publicado artigos.

Obras
-----

* *Castro do Achadizo: cultura material, economía e subsistencia na Idade do Ferro*.

Véxase tamén
------------

### Ligazóns externas

* Pequena biografía
* Entrevista en *La Voz de Galicia*

|  |  |
| --- | --- |
| Control de autoridades | 
* Wd: Q12403069
* Dialnet: 245298

 |
**Ángel Anido Sánchez**, nado en Santiago de Compostela en decembro de 1852 e finado en Paraná o 9 de xuño de 1901, foi un médico galego.

Traxectoria
-----------

Estudou Medicina na Universidade de Santiago de Compostela, licenciándose con 21 anos. En 1874 obtivo o grao de doutor. Trasladouse a Vigo onde foi médico municipal e director do Hospital da Casa-hospicio. Embarcouse para Montevideo a principios de 1876, permanecendo no país seis anos. Marchou a Arxentina en 1882 onde foi médico do Asilo Romero Jiménez e despois da Asociación Española de Socorros Mutuos e de Italia Unita. Tivo unha abnegada actuación na Revolución de 1890 como membro da Cruz Vermella. Colaborou en *Almanaque Gallego*, e pertenceu á Asociación Patriótica Española de Buenos Aires da que foi elixido presidente en 1900.

Vida persoal
------------

Casou con Carmen Ayala, filla do tenente xeneral Ayala.

Notas
-----

1. ↑  *El Eco de Galicia*, 348, 20-6-1901, p. 1-3.

|  |  |
| --- | --- |
|  | Wikimedia Commons ten máis contidos multimedia na categoría:  ***Ángel Anido Modificar a ligazón no Wikidata*** |
**Ángel Cadavid Caamaño**, nado no Grove en 1896 e finado en Pontevedra o 2 de decembro de 1936, foi un médico e político galego.

Traxectoria
-----------

Pertencía á familia de Ás do Sineiro, que vivían no pazo do Sineiro. Médico do Grove e líder local de Izquierda Republicana. Co golpe de Estado do 18 de xullo de 1936 foi detido. Xulgado en Pontevedra por rebelión militar e condenado a pena de morte. Foi executado na estrada a Campañó o 2 de decembro de 1936. Ademais impuxéronlle á familia unha multa de dous millóns de pesetas.

Vida persoal
------------

Casou con Josefa Botana Gómez e foi pai de Carmen Cadavid Botana e avó de Esther Cid Cadavid (a muller do expresidente da Xunta, Emilio Pérez Touriño).

Véxase tamén
------------

### Bibliografía

* Simón Lorda, David (2012). "Recuperando a Memoria (histórica) na sanidade galega (IV): GALENOS de GALICIA: Guerra Civil e represión polo franquismo" (PDF). *Cadernos de Atención Primaria* **18**: 365. Consultado o 17 de agosto de 2013.

### Ligazóns externas

* 

* Ángel Cadavid Caamaño na páxina web *Nomes e Voces*.
**Trine Hansen**, nada en Ringsted o 19 de febreiro de 1973, é unha remeira dinamarquesa. Participou principalmente na categoría de scull individual e gañou unha medalla de bronce nos Xogos Olímpicos de 1996 e o ouro no Campionato Mundial de 1994. Competiu no club Sorø Roklub, mais cambiouse en 1997 a Roforeningen Kvik.

Traxectoria
-----------

Aos 18 anos de idade, en 1991 gañou o Campionato Mundial Xuvenil en scull individual. Entre 1992 e 1999, Trine Hansen foi campioa dinamarquesa en scull individual. Con 19 anos, participou nos Xogos Olímpicos de 1992 en Barcelona, onde competiu na categoría de catro scull, na que obtivo o oitavo lugar.

Logo dedicouse á categoría de scull individual, e despois de gañar o bronce no Campionato Mundial de 1993, conseguiu o seu mellor resultado ao ano seguinte en Indianapolis, onde se converteu en campioa mundial. En 1996, foi escollida para competir nos Xogos Olímpicos celebrados en Atlanta, onde foi derrotada na final pola belarusa Yekaterina Karsten e a canadense Silken Laumann, polo que só obtivo un terceiro lugar. O último gran resultado internacional de Trine Hansen foi no Campionato Mundial de 1997, onde logrou un segundo lugar. 

En 1999, decidiu suspender a súa carreira deportiva para concentrarse na súa educación e futuro civil, xa que ela era unha estudante na academia de policía.

Palmarés
--------

| Xogos Olímpicos |
| --- |
| Ano | Lugar | Medalla | Proba |
| 1996 | Atlanta (Estados Unidos de América Estados Unidos) | Medalla de bronce | W1X |
| Campionato Mundial |
| Ano | Lugar | Medalla | Proba |
| 1993 | Račice (República Checa República Checa) | Medalla de bronce | W1X |
| 1994 | Indianapolis (Estados Unidos de América Estados Unidos) | Medalla de ouro | W1X |
| 1997 | Aiguebelette ( Francia) | Medalla de prata | W1X |

Notas
-----

1. ↑  sports-reference.com (ed.). "Trine Hansen". Arquivado dende o orixinal o 18 de abril de 2020. Consultado o 17 de xullo de 2020.
2. 1 2  "Trine Hansen stopper karrieren". Ritzau. 9 de xullo de 1999. Consultado o 17 de xullo de 2020.
3. 1 2  "Trine Hansen". worldrowing.com. Arquivado dende o orixinal o 08 de xaneiro de 2021. Consultado o 17 de xullo de 2020.
4. ↑  "Rowing at the 1992 Barcelona Summer Games: Women's Quadruple Sculls Final Round". sports-reference.com. Arquivado dende o orixinal o 24 de setembro de 2014. Consultado o 17 de xullo de 2020.

* Portal:Dinamarca

|  |  |
| --- | --- |
| Control de autoridades | 
* Wd: Q543067
* OCID: trine-hansen
* Sports Reference: trine-hansen-1

 |